Vandag in Woorde: Koud deur Kreatiewe bestuurder | Bydraes | Woes - Kreatiewe platform vir Afrikaans
Datum gepubliseer: 16 Jul 2014
Koud bring ook heerlike geselligheid. Glühwein en kaggelvuur. Sop en vetkoek. Bredie en kluitjies. Kerriekos en roties. Warm sjokolade, Milo, stomende Latte. Kan enige iemand dit regkry om kalorieë te tel in die koue dae? Behalwe natuurlik as jy op die Kreatiewe Bestuurder se sop dieet is.
Ek het in die middel van die winter getrou, juis om te kan lepellê in die koue nagte. Geen beter rede om man te vat nie, of hoe? In die winter kuier almal so gesellig saam. Niks van die manne staan daar doer vêr om die braaivleis vuur en die vrouens is in die kombuis besig om slaai te maak, nie.
Maar wag, ek het genoeg geklets. Kom skryf jy nou vir ons jou koud-storie, rubriek, gedig of liriek. Gee dit 'n titel en haak die woord 'KOUD' aan. Publiseer dit op Woes vir almal om te lees. Toe-toe, roer jou verkluimde litte, ons almal wag vir jou bydrae.